Szerződéshez rendelt elnevezés:

Monor, Petőfi Sándor u. 34. sz. (hrsz: 2594) alatti telken KLIK irodaház épület átalakításának építési kivitelezési munkái a kapcsolódó munkákkal együtt

KIVITELEZÉSI SZERZŐDÉS (tervezet)

Amely létrejött egyrészről **Monor Város Önkormányzata** (székhelye: 2200 Monor, Kossuth L. u. 78-80.; telefonszáma: +36 29612310; fax: +36 29612311; adószáma: 15730648-2-13; pénzforgalmi számlaszáma: OTP Bank Nyrt. Monori Fiókjánál vezetett 11742056-15392079-10170001) *kötelezettségvállaló: Dr. Zsombok László polgármester, jogi ellenjegyző: Dr. Urbán Hajnalka jegyző, pénzügyi ellenjegyző: Forgách Tamás gazdasági vezető*, mint megrendelő – a továbbiakban: ***Megrendelő*** –

másrészről a(z) ***<…nyertes ajánlattevő neve…>***(székhely: ………………………………., Cg.: …………………………, adószám: …………………………., bankszámlaszám: ………………………………………., vállalkozó kivitelezők nyilvántartása szerinti nyilvántartási száma: ………………………………., képviseli: …………………………….), mint Kivitelező – a továbbiakban: ***Kivitelező*** között az alulírott napon és helyen az alábbi feltételek mellett:

***I. Előzmények***

1.1./ A szerződő felek rögzítik, hogy a Megrendelő, mint *a közbeszerzésekről szóló* ***2015. évi CXLIII. törvény*** (továbbiakban: Kbt.) 5. § (1) bekezdés c*)* pontja szerinti ajánlatkérő szervezet …………….. év …………….. hó ………... napján, a Kbt. Harmadik Rész 112. § (1) bekezdés b) pontja alapján a 115. §-ában foglaltak alkalmazásával nyílt közbeszerzési eljárástindított a

<Monor, Petőfi Sándor u. 34. sz. (hrsz: 2594) alatti telken KLIK irodaház épület átalakításának építési kivitelezési munkái a kapcsolódó munkákkal együtt, az alábbi szakágakban:

- építészeti munkák

- statikai munkák

- épületgépészet

- épületvillamosság.>

tárgyban.

1.2./ Az 1.1./ pontban meghatározott közbeszerzési eljárásban a Megrendelő számára a Kbt. 77. § (4) bekezdése alapján a legkedvezőbb érvényes ajánlatot a Kivitelező tette, akit a Megrendelő erre tekintettel a közbeszerzési eljárás nyertesévé nyilvánított.

1.3./ A felek rögzítik, hogy jelen szerződésüket a fentiekben meghatározott közbeszerzési eljárás eredményeként, az eljárást megindító felhívás, valamint dokumentáció és a Kivitelező által benyújtott ajánlat tartalma szerint kötik meg.

1.4./ A felek rögzítik, hogy a jelen szerződés előzményeként lefolytatott közbeszerzési eljárás dokumentációjának részeként a szerződés tárgyában meghatározott építési munka kivitelezési tervdokumentációja a felek rendelkezésére áll.

***II. A szerződés tárgya***

2.1./ A Megrendelő a jelen szerződés aláírásával *megrendeli* a Kivitelezőtől a

<Monor, Petőfi Sándor u. 34. sz. (hrsz: 2594) alatti telken KLIK irodaház épület átalakításának építési kivitelezési munkái a kapcsolódó munkákkal együtt, az alábbi szakágakban:

- építészeti munkák

- statikai munkák

- épületgépészet

- épületvillamosság.>

megnevezésű építési/szerelési munka (továbbiakban: építési munka) elvégzését a jelen szerződésben foglalt feltételek szerint, az 1.1./ pontban meghatározott közbeszerzési eljárás dokumentációjában részletesen meghatározott műszaki követelményeknek megfelelően (a továbbiakban: építési munka).

Építés jellege: épület átalakítás.

Építés mennyisége: összes nettó alapterület: 436,92 m2

A közbeszerzés tárgyát képező kivitelezési tevékenység az építésügyi jogszabályok szerint engedély nélkül végezhető építési tevékenységnek minősül, továbbá építési hatósági tudomásulvételi eljáráshoz nincs kötve.

2.2./ A Kivitelező a jelen szerződés aláírásával vállalja*,* hogy a Megrendelő által a szerződés 2.1./ pontjában leírtak szerint megrendelt építési munkát a Megrendelő részére szerződésszerűen és határidőben elvégzi.

2.3./ Kivitelező nyertes ajánlatának a Kbt. 131. § (2) bekezdése szerinti elemei:

|  |  |  |  |
| --- | --- | --- | --- |
| 1. Ajánlati ár (Kért ellenszolgáltatás összege): | Nettó | Áfa | Bruttó (Nettó + Áfa) |
| ……………………,-Ft | ……………………,-Ft | ……………………,-Ft |
| 2. A kivitelezés vonatkozásában vállalt környezetvédelmi vállalások | | | |
| Porzó anyagok szállítása kizárólag ponyvával fedetten történik. | | | igen\* /nem\* |
| Felvonulási terület építőanyag tárolására szolgáló részének porfogó hálóval történő körbekerítése. | | | igen\* /nem\* |
| Vállalja, hogy zajjal járó kivitelezési munkát csak munkanapokon napközben 7:00-18:00 közötti időszakban végez. | | | igen\* /nem\* |

\* a nem megfelelőt törölje, vagy húzza át, vagy a megfelelőt húzza alá!

***III. A teljesítés helye és határideje***

3.1./ A Kivitelező a jelen szerződés tárgyát képező építési munkát az alábbihelyszínenköteles elvégezni és ott azt a Megrendelő részére a jelen szerződés 3.3./ pontja szerinti műszaki átadás-átvételi eljárás útján átadni:

2200 Monor, Petőfi Sándor u. 34. sz. (hrsz: 2594)

3.2./ A felek rögzítik, hogy a Kivitelező a jelen szerződésben meghatározott építési munkát legkésőbb a jelen *szerződés megkötésének napjától (kezdőnap) számított 240. naptári napig (beleértve a 240. naptári napot is) – teljesítési határidő –* köteles a teljesítés jelen szerződés 3.1./ pontban meghatározott helyszínén befejezni és azt a szerződés 3.3./ pontjában rögzített átadás-átvételi eljárás befejeztekor Megrendelő birtokába adni. Amennyiben a teljesítési határidő utolsó napja munkaszüneti-, vagy heti pihenőnapra esik, úgy a szerződés teljesítésének határideje az azt követő legközelebbi munkanap. A Megrendelő előteljesítést elfogad.

3.3./ A felek megállapodnak, hogy a jelen szerződés tárgyát képező építési munka Kivitelező általi elvégzését követően *közös műszaki átadás-átvételi eljárást* tartanak. Az átadás-átvételi eljárás során az elkészült építési kivitelezési munkát és a jelen szerződésben foglaltak teljesülését a Megrendelő által megbízott építési *műszaki ellenőr* köteles megvizsgálni. A műszaki átadás-átvételi eljárásról jegyzőkönyvet kell készíteni. A jegyzőkönyv egy-egy példánya a Megrendelőt és a Kivitelezőt illeti. A műszaki ellenőri vizsgálat lefolytatását építési naplóban is rögzíteni kell.

A Kbt. 135. § (2) bekezdése értelmében a Kivitelező az építési munka befejezését követően a Megrendelőt írásban értesíti (készre jelentés). Az átadás-átvételi eljárást a készre jelentést követő 15 napon belül meg kell kezdeni, és a megkezdést követő 30 napon belül be kell fejezni. Amennyiben az átadásra kerülő építési munka megfelel a jelen szerződés 1.1./ pontjában meghatározott közbeszerzési eljárást megindító felhívás, dokumentáció és az ajánlat tartalmának, továbbá a jelen szerződés feltételeinek, a Megrendelő az átadás-átvételi eljárást követően – a jelen szerződés 4.3./ pontjában foglaltak figyelembe vételével – *teljesítési igazolást* ad a Kivitelező részére, vagy ellenkező esetben a szerződés teljesítésének elismerését megtagadja. A teljesítési igazolást a Kivitelező kérésére akkor is ki kell adni, ha a Megrendelő az átadás-átvételi eljárást a készre jelentést követő 15 napon belül nem kezdte meg, vagy megkezdte, de a megkezdést követő 30 napon belül nem fejezte be.

3.4./ A Kivitelező a szerződés 3.2/ pontja szerinti teljesítési határidejének *késedelmes teljesítése* esetén a késedelem minden naptári napja utána szerződés szerinti nettó ellenszolgáltatás (nettó Kivitelezői díj) ……………. %-a mértéknek megfelelő összegű *………………,-Ft*, azaz *……………………. forint* *kötbért* köteles fizetni a Megrendelő részére. A Kivitelező mentesül a kötbér megfizetése alól, ha a Megrendelő mulasztása miatt esett késedelembe, vagy késedelmét *a Polgári Törvénykönyvről szóló* ***2013. évi V. törvény*** (továbbiakban: Ptk.) 6:186. § (1) bekezdése szerint kimenti. A késedelmi kötbér maximális mértéke a nettó Kivitelezői díj 10 %-a azaz ……………….,-Ft lehet, mely elérése esetén Megrendelő jogosult a szerződést azonnali hatállyal felmondani vagy a szerződéstől elállni Kivitelezővel szembeni kártérítési kötelezettség nélkül. Az elmulasztott határidőre póthatáridő kitűzése, illetve a póthatáridő alatti teljesítés nem mentesíti Kivitelezőt a késedelmi kötbér megfizetése alól. A Kivitelező kötbérfizetési kötelezettsége esetén Megrendelő a kötbér összegével csökkentve fizeti ki a Kivitelező aktuális számláját, figyelemmel ugyanakkor a Kbt. 135. § (6) bekezdésében foglaltakra. Megrendelő a késedelmi kötbér mellett érvényesítheti a kötbért meghaladó kárát is. A késedelmi és a szerződés 6.7/ pontja szerinti hibás teljesítési kötbér együttes teljes összege legfeljebb a nettó Kivitelezői díj 10 %-a, azaz ……………….,-Ft lehet. Amennyiben a fizetendő késedelmi és hibás teljesítési kötbér összege meghaladja a nettó Kivitelezői díjnak a 10 %-át azaz ……………….,-Ft-ot, a Megrendelő − a Kivitelezővel szembeni kártérítési kötelezettség nélkül – a szerződést azonnali hatállyal felmondhatja.

3.5./ A szerződés Kivitelezői teljesítésnek folyamatát szerződő felek a 3.1./-3.4./ pontok alapján az alábbi mérföldkövekben rögzítik:

1. szerződés megkötése: kezdőnap

2. munkaterület átadás-átvétele: a szerződés megkötését követő 7 napon belül

3. építési munka: a munkaterület átadás-átvételétől a készrejelentésig terjedő időtartam

4. építési munka befejezése és készrejelentésének napja

5. közös műszaki átadás-átvételi eljárás: a készre jelentést követő 15 napon belül meg kell kezdeni, és a megkezdést követő 30 napon belül be kell fejezni

6. közös műszaki átadás-átvételi eljárás lezárása: legkésőbb a szerződés megkötésének napjától (kezdőnap) számított 240. naptári napon meg kell történnie. Amennyiben a teljesítési határidő utolsó napja munkaszüneti-, vagy heti pihenőnapra esik, úgy a szerződés teljesítésének határideje az azt követő legközelebbi munkanap.

7. birtokbaadás: közös műszaki átadás-átvételi eljárás lezárásakor.

***IV. Fizetési feltételek***

4.1.1./ A szerződő felek megállapodnak, hogy a jelen szerződés tárgyát képező építési munka egyösszegű *díja (Kivitelezői díj)* mindösszesen nettó *………………….…….,-Ft + ………………..,-Ft Áfa, összesen bruttó ………………………………….,-Ft*, amely összeg tartalmazza a Kivitelező jelen szerződés teljesítése érdekében felmerült valamennyi költségét és kiadását is, különös tekintettel a jelen szerződés tárgyát képező építési munka elvégzéséhez szükséges anyag- és gépköltségre, munkadíjra és a szállítás, anyagmozgatás költségére. A Kivitelező kijelenti, hogy a szerződéses ár fix egységárakon alapuló *átalányár*. A Kivitelezői díj megállapítása a közbeszerzési dokumentáció szerinti árazatlan költségvetési kiírás alapul vételével történt. A Kivitelezői díj tartalékkeretet nem tartalmaz.

4.1.2./ A szerződő felek rögzítik, hogy a jelen szerződés 4.1.1./ pontja szerinti díj nem tartalmazza az esetlegesen felmerülő *pótmunka* díját. Amennyiben a jelen szerződés szerinti építési munkához kapcsolódóan pótmunka elvégzésének szükségessége merül fel, úgy ezt a pótmunka felmerüléséről tudomást szerző fél haladéktalanul köteles írásban közölni a másik szerződő féllel, továbbá köteles azt az építési naplóban is rögzíteni. A pótmunka díjának meghatározása, amennyiben elrendelése a Kbt. 141. §-ában foglalt korlátokba nem ütközik, szerződésmódosításban tételes elszámolásban történő megállapodás alapján, kifizetése pedig a jelen szerződés 4.3./ pontjában foglaltak szerint történik.

4.2./ A Kivitelező a szerződés teljesítéséhez ***előleget*** igényelhet, melynek mértéke a nettó Kivitelezői díj 5%-ának megfelelő mértékű forint összeg. Kivitelező előleget igényel …………………….,-Ft összegben/ nem igényel[[1]](#footnote-1).

A Megrendelő az előleget a Kivitelező kérésére legkésőbb az építési munkaterület átadását követő 15 napon belül fizeti ki. Az előlegbekérőt eredeti példányban kell a Megrendelő rendelkezésére bocsátani.

Az előlegként kifizetett összeg az első részszámlában teljes egészében elszámolásra, azaz levonásra kerül.

4.3./ A szerződő felek rögzítik, hogy a Megrendelő a jelen szerződés 4.1.1./ pontjában meghatározott díjat a jelen pontban rögzített ütemezés szerint a Kivitelező által – a Megrendelő műszaki ellenőre, Kivitelező és azt követően Megrendelő képviselője által aláírt teljesítési igazolás alapján – kiállított számla ellenében, a Kbt. 135. § (6), (7) bekezdések alapján az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015. (X.30.) Kormányrendelet szabályai szerint, annak 32/A. §-ában rögzített fizetési határidővel, átutalással teljesíti a Kivitelező részére, a Kivitelező jelen szerződés fejlécében megjelölt bankszámlájára, a jelen szerződés szerinti számlázási ütemezésben Megrendelő az ellenszolgáltatás halasztott tejesítésére vonatkozó lehetőséget (Ptk. 6:130. § (3) bekezdés) nem alkalmazza.

A fizetési feltételekre vonatkozó jogszabályok:

a) Kbt. rendelkezései, különösen a 135. § (1)-(6), (7);

b) Az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015. (X.30.) Korm. rendelet;

c) Az adózás rendjéről szóló 2017. évi CL. törvény;

d) Az államháztartásról szóló törvény végrehajtásáról szóló 368/2011. (XII.31.) Kormányrendelet;

e) A számla késedelmes fizetése esetében a Ptk. 6:155.§ (1) bekezdése irányadó.

Számlázás ütemezése:

**- Részszámlák:**

1) a műszaki előrehaladás 25%-ának elérésekor, a nettó Kivitelezői díj 25%-áról, az előleg összegével csökkentve,

2) a műszaki előrehaladás 40 %-ának elérésekor a nettó Kivitelezői díj további 15 %-áról,

3) a műszaki előrehaladás 60 %-ának elérésekor a nettó Kivitelezői díj további 20 %-áról,

4) a műszaki előrehaladás 80 %-ának elérésekor a nettó Kivitelezői díj további 20 %-áról.

Műszaki előrehaladás százalékos értéke alatt megrendelő a Kivitelező által a műszaki előrehaladás során elkészített, beépített, az építési műszaki ellenőr által elfogadott építőipari teljesítmény nettó értékének a nettó Kivitelezői díjhoz viszonyított arányát érti.

**- Végszámla:**

Kivitelező a sikeres műszaki átadás-átvételi eljárás lezárása után, az építési műszaki ellenőr által kiadott, a hiba- és hiánymentes teljesítést igazoló teljesítésigazolás kiállítását követően jogosult a nettó Kivitelezői díj fennmaradó 20 %-áról a végszámlát kiállítani.

4.4./ A Megrendelő kijelenti, hogy a jelen szerződésben meghatározott építési munka ellenértékének pénzügyi fedezetével rendelkezik.

4.5./ Amennyiben a Megrendelő a 4.1./ pont szerinti díjat határidőben nem fizeti meg, a Kivitelező a Ptk. 6:155. §-a szerinti *késedelmi kamatra* jogosult.

***V. A felek jogai és kötelezettségei***

5.1./ A Kivitelező köteles a jelen szerződés tárgyát képező építési munkát a 3.2./ pontban meghatározott határidőn belül, a jelen szerződés 1.1./ pontjában meghatározott közbeszerzési eljárást megindító felhívásban, dokumentációban és a Kivitelező ajánlatában meghatározottak szerint a 3.1./ pontban meghatározott helyszínen elvégezni és – a 3.3./ pont szerinti átadás-átvételi eljárás útján a Megrendelő *birtokába bocsátani.*

5.2./ A Kivitelező köteles a munka elvégzéséhez szükséges biztonságos gépeket, eszközöket, berendezéseket megfelelő mennyiségben, összetételben, kapacitásban biztosítani a munka megkezdésétől annak teljes folyamatán keresztül a befejezésig.

A Kivitelező kötelezettsége továbbá, hogy a munka ütemezése vagy az ütemezéstől eltérően a Megrendelői utasítás szerint a közbeszerzési eljárást megindító felhívásban, dokumentációban előírt és a Kivitelező ajánlatában megajánlott mennyiségű és minőségű anyagot szolgáltasson.

5.3./ A Kivitelező köteles a jelen szerződés tárgyát képező építési munkát szerződésszerűen, teljes körűen, a vonatkozó magyar előírásoknak, műszaki szabványoknak és előírásoknak, mindenkori engedélyeknek valamint a technika mai állásának megfelelően, határidőben elkészíteni, illetve valamennyi egyéb szerződéses kötelezettségét szerződésszerűen teljesíteni.

A Kivitelező köteles elvégezni az építőipari kivitelezési tevékenységről szóló 191/2009. (IX. 15.) Korm. rendelet (továbbiakban: Épkiv.)2. § e) (többletmunka) és f) (pótmunka) pontja szerinti munkákat is, figyelemmel az Épkiv. 3. § (8)-(9) bekezdéseiben foglaltakra is és amennyiben azt megrendelő megrendeli.

5.4./ A Kivitelező kötelessége a tevékenysége, munkavégzése megkezdéséhez, ellátásához és átadásához szükséges és szokásos dokumentumok (mintavételi és minősítési terv, technológiai utasítás, biztonsági és egészségvédelmi terv, munkahelyi kockázatelemzés, építési és felmérési napló, megvalósulási terv) elkészítése, a Megrendelővel történő jóváhagyatása és igazoltatása.

5.5./ A Kivitelező kötelezettsége, hogy a feltárt, megállapított hibákat a megjelölt határidőben és megfelelő minőségben kijavítsa, illetőleg jótállási, garanciális és szavatossági kötelezettségeinek eleget tegyen.

A Kivitelező szavatol azért, hogy a jelen szerződés tárgyát képező építési munka a jelen szerződés 1.1./ pontjában meghatározott közbeszerzési eljárást megindító felhívásban, dokumentációban és a Kivitelező ajánlatában meghatározott követelményeknek megfelelően került elvégzésre, illetve átadásra, és az a rendeltetésszerű használatra minden további feltétel nélkül alkalmas.

5.6./ A Kivitelező köteles megtenni a jogszabályban előírt intézkedéseket a környezet védelmére a munkaterületen és azon kívül, valamint elkerülni a személyek, közvagyon vagy egyebek károsodását és sérülését, amely légszennyezés, zaj, vagy egyéb okból a Kivitelező tevékenysége következtében keletkezik.

5.7./ A Kivitelező köteles a jelen szerződésben meghatározott építési munka elvégzésével összefüggésben keletkező hulladékot – engedéllyel rendelkező kezelőhöz – elszállítani, illetve elszállíttatni.

5.8./ A Kivitelező kötelezettsége, hogy a feladat elvégzéséhez szükséges megfelelő létszámú és szakmai összetételű szakembert biztosítson a munka megkezdésétől annak teljes folyamatán keresztül a befejezéséig. A szerződés teljesítésében részt vevőkre vonatkozóan a Kbt. 138. § és 139. §-ában foglaltak az irányadók.

5.9./ A Kivitelező kijelenti, hogy a következő mértékű és terjedelmű felelősségbiztosítással rendelkezik: legalább 5.000.000,- HUF/káresemény és legalább 100 000 000,- HUF/év limitű saját nevére szóló felelősségbiztosítási szerződést kötni vagy meglévő felelősségbiztosítását kiterjeszteni úgy, hogy az kellő fedezetet nyújtson, és kiterjedjen a teljes szerződés szerinti munkákra, a káreseménnyel kapcsolatos többletköltségekre (romeltakarítás, szakértői költségek, stb.), a meglévő és szomszédos építményekre. Biztosítási időszak kezdete: a szerződés megkötésének időpontja, vége: a szerződés teljesítésének véghatárideje. A biztosításnak fedezetet kell nyújtania az építkezés folyamán az építési teljesítésben (meglévő szerkezetek, beépített anyagok, munka) keletkező károkra, a meglévő megmaradó épületekben keletkező károkra, harmadik személynek okozott dologi és személyi károkra. A biztosítási kötvény, illetve a biztosítási szerződések hatályban létét igazoló biztosítási díjak átutalására vonatkozó átutalási megbízás egy-egy másolati példánya jelen szerződés mellékletét képezi.

5.10./Az 5.9./ pontban írt biztosítás fennállását, érvényességét a Megrendelő jelen szerződés hatálya alatt, akár a díjfizetési bizonylatok bekérésével is, bármikor vizsgálhatja. A biztosítás megszűnése esetén – amennyiben a Kivitelező a jogellenes állapotot maximum 5 (öt) naptári napon belül nem állítja helyre – a Megrendelő a biztosítási szerződést saját javára a Kivitelező költségviselése mellett megkötheti. A Kivitelező ezen kötelezettségének megszegése esetén, úgy tartozik helytállni a Megrendelő felé a bekövetkezett kárért, mint a biztosítási szerződés érvényessége és hatálya alatt. A Megrendelő felé bejelentett, a teljesítésbe bevont alvállalkozó számára a biztosítási kötelezettséget – jelen szerződésben foglaltakkal egyezően – a Kivitelezőnek elő kell írnia.

5.11./ A Megrendelő köteles a jelen szerződés tárgyát képező építési munka megkezdéséhez az építési munkaterületet a Kivitelezőnek a szerződés megkötését követő 7 napon belül átadni. A kivitelezési munkát Szerződő Felek által közösen elfogadott pénzügyi megvalósítási és műszaki ütemterv szerint kell végezni, amelyet a Kivitelező köteles a szerződés megkötésének időpontjában a közbeszerzési eljárásban nyertes ajánlatában foglaltak és az ajánlattételi felhívásban előírtak alapján elkészíteni. A szerződés teljesítése folyamán az ütemtervet a szerződő felek 30 naponként felülvizsgálják, és amennyiben szükséges, aktualizálják.

Felek megállapodnak abban, hogy az építési munkáról a Kivitelező az Épkiv. 24. §-ában foglaltaknak megfelelő – és amennyiben a hivatkozott jogszabály lehetővé teszi elektronikus – építési naplót vezet, amelyet az építési munkaterület átadásával egyidejűleg meg kell nyitni és a kivitelezési tevékenység befejezéséig folyamatosan kell vezetni. A megrendelő felelős azért, hogy a kivitelező részére átadott munkavégzési hely(ek) tekintetében harmadik személy ne érvényesítsen olyan jogos igényt, amely a munka elvégzését akadályozza. A megrendelő a munkaterület átadásával egy időben adja meg a kivitelezőnek a helyismeretre, helyi sajátosságokra, az esetleges veszélyforrásokra vonatkozó tájékoztatást.

* a Megrendelő műszaki ellenőre (építési, felmérési naplóbejegyzésre jogosult):

|  |  |
| --- | --- |
| ***Név:*** | *…………………………………………….* |
| ***Cím:*** | *………………………………………………* |
| ***Telefonszám:*** | *…………………..* |
| ***Telefaxszám:*** | *…………………..* |
| ***E-mail cím:*** | *……………………* |
| ***NÜJ szám adott esetben:*** | *…………………….* |

A szerződő felek rögzítik, hogy a Megrendelő műszaki ellenőre, a jelen szerződésben meghatározott nyilatkozatokon túl egyéb, a szerződéssel kapcsolatos, önálló, hatályos jognyilatkozatot nem tehet.

* a Kivitelező felelős műszaki vezetői (építési, felmérési naplóbejegyzésre jogosult):

MV-É vagy MV-ÉR:

|  |  |
| --- | --- |
| ***Név:*** | *<…Kivitelező helyszíni képviselőjének neve…>* |
| ***Cím:*** | *<…Kivitelező helyszíni képviselőjének címe…>* |
| ***Telefonszám:*** | *<…Kivitelező helyszíni képviselőjének telefonszáma…>* |
| ***Telefaxszám:*** | *<…Kivitelező helyszíni képviselőjének telefaxszáma…>* |
| ***E-mail cím:*** | *<…Kivitelező helyszíni képviselőjének e-mail címe…>* |
| ***NÜJ szám adott esetben:*** | *<…Kivitelező helyszíni képviselőjének naplóügyfél-jele…>* |

MV-ÉG:

|  |  |
| --- | --- |
| ***Név:*** | *<…Kivitelező helyszíni képviselőjének neve…>* |
| ***Cím:*** | *<…Kivitelező helyszíni képviselőjének címe…>* |
| ***Telefonszám:*** | *<…Kivitelező helyszíni képviselőjének telefonszáma…>* |
| ***Telefaxszám:*** | *<…Kivitelező helyszíni képviselőjének telefaxszáma…>* |
| ***E-mail cím:*** | *<…Kivitelező helyszíni képviselőjének e-mail címe…>* |
| ***NÜJ szám adott esetben:*** | *<…Kivitelező helyszíni képviselőjének naplóügyfél-jele…>* |

MV-ÉV:

|  |  |
| --- | --- |
| ***Név:*** | *<…Kivitelező helyszíni képviselőjének neve…>* |
| ***Cím:*** | *<…Kivitelező helyszíni képviselőjének címe…>* |
| ***Telefonszám:*** | *<…Kivitelező helyszíni képviselőjének telefonszáma…>* |
| ***Telefaxszám:*** | *<…Kivitelező helyszíni képviselőjének telefaxszáma…>* |
| ***E-mail cím:*** | *<…Kivitelező helyszíni képviselőjének e-mail címe…>* |
| ***NÜJ szám adott esetben:*** | *<…Kivitelező helyszíni képviselőjének naplóügyfél-jele…>* |

5.12./ A Megrendelő köteles a Kivitelező kérésére – szükség esetén – az építési munka elvégzéséhez a tervek magyarázatát, illetve részletes kivitelezési utasítást megadni.

5.13./ A Megrendelő – a Kivitelező szerződésszerű teljesítése esetében – köteles a 4.1.1./ pontban meghatározott *díjat* esedékességkor a jelen szerződésben foglaltak szerint a Kivitelezőnek *megfizetni.*

5.14./ A Megrendelő, illetve az általa kijelölt szervezet vagy személy mindenféle korlátozás nélkül, bármikor jogosult a Kivitelező, illetve annak alvállalkozói tevékenységét és munkavégzését, illetve a szerződésszerű teljesítést ellenőrizni, a Kivitelezőtől a szerződés tárgyát képező munkákra vonatkozóan felvilágosítást kérni.

5.15./ A Megrendelő a körülmények által lehetővé tett legrövidebb időn belül – amennyiben az különösen a hiba jellegét tekintve lehetséges és elvárható, lehetőség szerint a 3.3./ pont szerinti átadás-átvételi eljárás során – köteles meggyőződni arról, hogy a *teljesítés megfelelő-e.* Amennyiben az építési munka megfelel a jelen szerződésben, illetve a jelen szerződés 1.1./ pontjában meghatározott közbeszerzési eljárás dokumentációjában, illetve a Kivitelező ajánlatában előírt követelményeknek és a rendeltetésszerű használatra alkalmasak, a Megrendelő köteles az építési munkát átvenni.

5.16./ A Megrendelő a teljesítéssel kapcsolatban esetlegesen észlelt hibát köteles annak felfedezése után a Kivitelezővel haladéktalanul közölni, egyben szavatossági igényét megjelölni.

5.17./ A szerződő felek kötelesek egymást minden olyan körülményről haladéktalanul értesíteni, amely a jelen szerződés eredményességét vagy kellő időre való elvégzését veszélyezteti, vagy gátolja. Az értesítés elmulasztásából eredő kárért a mulasztó fél felelős.

***VI. Jótállás, szerződést megerősítő biztosítékok***

6.1./ Kivitelező a szerződéses kötelezettségeinek szerződésszerű teljesítéséért, a beépített anyagokért, eszközökért, alkatrészekért, berendezésekért, továbbá az alkalmazott megoldások, eljárások alkalmasságáért és minőségéért – függetlenül attól, hogy azokat saját maga vagy alvállalkozója, esetleg egyéb jogszerűen bevont harmadik személy alkalmazza, 36 hónap teljes körű jótállási kötelezettséget vállal a sikeres műszaki átadás-átvétel befejezésétől. A jótállási időszak a műszaki átadás-átvételi eljárás lezárását követő napon kezdődik.

6.2/ A Megrendelő a jótállási körbe tartozó működési zavarok, hibák vagy egyéb meghibásodás (a továbbiakban: meghibásodás) észlelése esetén köteles azt haladéktalanul bejelenteni a Kivitelezőnek. A Kivitelező ennek körében felel az általa felhasznált anyagok anyagi és gyártási hibától való mentességéért, valamint azért, hogy a vállalt munkát a terveknek, a vonatkozó magyar szabványoknak megfelelő minőségben végzi el.

6.3./ A Megrendelő jótállási igényeit a jelen szerződés birtokában érvényesítheti. Meghibásodás esetén a Megrendelő a jótállási időtartamban díjmentes javítást kérhet, illetve élhet a Ptk. 6:173. § szerinti jogaival. Javítás választása esetén annak időtartama legfeljebb 30 nap.

A javítást úgy kell elvégezni, hogy a jelen szerződés tárgyát képező építési munka eredményeképp létrejött építmény használhatósága, értéke ne csökkenjen. A javítás során csak műszakilag és minőségileg kifogástalan kivitelben, a vonatkozó magyar előírásoknak, műszaki szabványoknak és előírásoknak, mindenkori engedélyeknek megfelelő anyag kerülhet beépítésre. Javítás esetén a jótállás időtartama meghosszabbodik a hiba közlésének napjától azzal az időtartammal, amely idő alatt a Megrendelő a meghibásodással érintett építményt/építményrészt rendeltetésszerűen nem használhatta. A jótállás időtartama a kicserélt berendezések vonatkozásában újra elkezdődik. A javítás időpontját, az elvégzett munkálatokat dokumentálni kell.

A felek rögzítik, hogy a Kivitelező a jótállás körében végzett hibaelhárításért, javításért ellenszolgáltatást és költségtérítést nem követelhet.

6.4./ A Kivitelező nem felel azon hibákért, amelyeket a Megrendelő az átvételkor ismert, vagy kellő körültekintés mellett ismerhetett volna. Nem tartoznak ezen hibák körébe a rejtett-, hozzá nem férhető-, illetve egyéb, az átadáskor fel nem ismerhető hibák.

6.5./ A Kivitelező felel (szavatol) azért, hogy a jelen szerződés tárgyát képező építési munka eredményeként létrehozott építmény megfelel a lakásépítéssel kapcsolatos kötelező jótállásáról szóló 181/2003 (XI.5) Korm. rendelet foglaltaknak (kellékszavatosság), köteles továbbá a lakásépítéssel kapcsolatos kötelező jótállásról szóló 181/2003. (XI. 5.) Korm. rendeletben foglalt – az 1997. évi LXXVIII. törvény 2. § 9. pontja szerinti közhasználatú építményeknek minősülő építményekre vonatkozó – mértékű jótállást is vállalni, amely időtartama a hivatkozott kormányrendelet 3. mellékletében meghatározott épületszerkezetekre és azok létrehozásánál felhasznált egyes termékekre és anyagokra öt év, a 4. mellékletében meghatározott épületszerkezetekre és azok létrehozásánál felhasznált egyes termékekre és anyagokra tíz év.

6.6./ A Kivitelező felel (szavatol) azért, hogy a jelen szerződés tárgyát képező építési munka eredményeként létrejövő építmény per-, teher-, illetve igénymentes (jogszavatosság).

6.7./ Hibás teljesítési kötbér: Ha a Kivitelező olyan okból, amelyért felelős, hibásan teljesít, hibás teljesítési kötbért köteles fizetni. A kötbérfizetési kötelezettség akkor is fennáll, ha Megrendelőnek kára nem merült fel. A kötbér megfizetése azonban nem mentesíti nyertes ajánlattevőként szerződő felet a Megrendelő kötbéren felüli kárának megtérítése alól. A hibás teljesítési kötbér mértéke a hibás teljesítéssel érintett munkarész nettó kivitelezési díjának 15 %-a. A hibás teljesítési kötbér maximális értéke a nettó kivitelezési díj 10 %-a lehet, mely elérése esetén Megrendelő jogosult a szerződést azonnali hatállyal felmondani Kivitelezővel szembeni kártérítési kötelezettség nélkül. Kivitelező teljesítése akkor hibás, ha az a teljesítés időpontjában nem felel meg a szerződésben vagy a szerződés megkötését megelőző közbeszerzési eljárás dokumentumaiban, vagy a nyertes ajánlatában, vagy jogszabályban megállapított minőségi követelményeknek. Kivitelező abban az esetben, ha a szerződés megkötését megelőző közbeszerzési eljárásban meghatározott 2. értékelési szempontra tett valamely megajánlását/vállalását nem tartja be, súlyos szerződésszegést követ el. Ebben az esetben a nettó kivitelezői díj 5 %-ának megfelelő hibás teljesítési kötbér köteles fizetni. A késedelmi és hibás teljesítési kötbér együttes teljes összege legfeljebb a nettó kivitelezői díj 10 %-a lehet. Amennyiben a fizetendő késedelmi és hibás teljesítési kötbér összege meghaladja a nettó kivitelezői díj a 10 %-át, a Megrendelő − a Kivitelezővel szembeni kártérítési kötelezettség nélkül – a szerződést azonnali hatállyal felmondhatja.

6.8./ Meghiúsulási kötbér: Amennyiben a szerződés teljesítése olyan okból, amiért a Kivitelező felelős meghiúsul, úgy Kivitelező meghiúsulási kötbért köteles fizetni Megrendelő részére, melynek mértéke a nettó Kivitelezői díjnak a 10 %-a, azaz ………………………….,-Ft. Megrendelő jogosult továbbá meghiúsulási kötbért érvényesíteni, minden olyan esetben, amikor a szerződés a Megrendelő általi azonnali hatályú felmondás útján szűnik meg. A meghiúsulási kötbért érvényesítése a teljesítés követelését kizárja.

***VII. Elállás, a szerződés felmondása***

7.1./ A Megrendelő elállhat a szerződéstől, vagy ha a szerződéskötés előtt fennállt helyzetet természetben nem lehet visszaállítani, felmondhatja azt, ha

* a Kivitelező a jelen szerződésben meghatározott munkaterület átadás-átvételi eljárást követő 10 napon belül az építési munkát nem kezdi el,
* a szerződés 3.4./ pontjában szabályozott esetben,
* a Kbt. 143. § (1) bekezdés a), b) vagy c) pontjában foglaltak bekövetkezése esetén,
* ha a Kivitelező fizetőképességében, pénzügyi helyzetében olyan lényeges változás következik be, amely a szerződés teljesítését veszélyezteti, ide nem értve a csődeljárásról és a felszámolási eljárásról szóló 1991. évi XLIX. törvény 11. § (2) bekezdésének h) pontját. Amennyiben Kivitelező fizetőképességében lényeges változás következik be, köteles a Megrendelőt a körülmény bekövetkezésétől számított 8 napon belül írásban értesíteni.

7.2./ A megrendelő köteles a szerződést felmondani, vagy - a Ptk.-ban foglaltak szerint - attól elállni, ha a szerződés megkötését követően jut tudomására, hogy a szerződő fél tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

7.3./ a szerződés 3.4./ és 6.7./ pontjában szabályozott esetekben a Megrendelő jogosult a szerződést azonnali hatállyal felmondani.

7.4/ A 7.1./ - 7.3./ pont szerinti felmondás esetén a Kivitelező a szerződés megszűnése előtt már teljesített szolgáltatás szerződésszerű pénzbeli ellenértékére jogosult.

***VIII. Egyéb rendelkezések***

8.1./ A szerződő felek rögzítik, hogy a jelen szerződés teljesítésével kapcsolatosan *kapcsolattartó*

* a Megrendelő részéről:

|  |  |
| --- | --- |
| ***Név:*** | *……………………………* |
| ***Cím:*** | *……………………………* |
| ***Telefonszám:*** | *……………………………* |
| ***Telefaxszám:*** | *…………………………….* |
| ***E-mail cím:*** | […………………………](mailto:mkdia@ph.karcag.hu) |

* a Kivitelező részéről:

|  |  |
| --- | --- |
| ***Név:*** | *<…Kivitelező kapcsolattartójának neve…>* |
| ***Cím:*** | *<…Kivitelező kapcsolattartójának címe…>* |
| ***Telefonszám:*** | *<…Kivitelező kapcsolattartójának telefonszáma…>* |
| ***Telefaxszám:*** | *<…Kivitelező kapcsolattartójának telefaxszáma…>* |
| ***E-mail cím:*** | *<…Kivitelező kapcsolattartójának e-mail címe…>* |

A szerződő felek rögzítik, hogy a Megrendelő kapcsolattartója a szerződéssel kapcsolatos, önálló, hatályos jognyilatkozatot nem tehet.

8.2./ A Kivitelező képviselője büntetőjogi felelőssége tudatában nyilatkozik, hogy a társaság *jogképes*, bejegyzett és az ajánlatban igazolt adataiban változás nem történt, és a jelen szerződés aláírására teljes körű felhatalmazással rendelkezik.

8.3./ A szerződő felek megállapodnak, hogy a jelen kivitelezési szerződést – különös tekintettel a díjra, illetve a felek jogaira és kötelezettségeire – csak közös megegyezéssel, írásban, a Kbt. 141. §-ában és a 142. § (3) bekezdésében foglaltak figyelembe vételével módosíthatják.

A szerződés módosítását megalapozó körülménynek tekintendő különösen, ha a szerződés teljesítése során olyan természeti vagy építészeti érték kerül elő, amelyről a kulturális örökségvédelmi hatóság külön jogszabályban meghatározott intézkedése alapján feltételezhető, hogy kulturális örökségi értéknek minősül és annak megőrzése a Kivitelező feladata.

8.4./ A szerződő felek megállapodnak, hogy a jelen szerződésen alapuló esetleges vitás kérdéseiket elsősorban peren kívüli tárgyalás útján kívánják rendezni.

8.5./ A jelen szerződésben nem szabályozott kérdésekben a Ptk. a vállalkozási és a kivitelezési szerződésre vonatkozó speciális, illetve a kötelmekre és a szerződésekre vonatkozó általános rendelkezései, *az építőipari kivitelezési tevékenységről szóló* ***191/2009. (IX.15.) Korm. rendelet*** vonatkozó rendelkezései, *az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló* ***322/2015. (X.30.) Korm. rendelet***, valamint *a* Kbt. a szerződés teljesítésére vonatkozó feltételekre irányadó sajátos rendelkezései és a szerződésmódosításra vonatkozó szabályai irányadóak.

8.6./ A teljesítés során keletkező, szerzői jogi védelem alá eső alkotáson Megrendelő területi korlátozás nélküli, határozatlan idejű, kizárólagos és harmadik személynek átadható felhasználási jogot szerez, továbbá jogot szerez az alkotás (terv) átdolgozására is.

8.7./ Az államháztartásról szóló 2011. évi CXCV. törvény 41. § (6) bekezdésére figyelemmel a közbeszerzés eredményeként nem köthető érvényesen szerződés olyan jogi személlyel, jogi személyiséggel nem rendelkező szervezettel, illetve a létrejött szerződés alapján nem teljesíthető kifizetés olyan szervezet részére, amely szervezet nem minősül átlátható szervezetnek. Az átlátható szervezet meghatározását a nemzeti vagyonról szóló 2011. évi CXCVI. törvény 3. § (1) bekezdés 1. pontja tartalmazza. A Kivitelező a jelen szerződés aláírásával nyilatkozik, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontja szerint átlátható szervezetnek minősül.

8.8./ Megrendelő kiköti, hogy a 322/2015. (X. 30.) Korm. rendelet 28. §-át alkalmazhatja.

8.9../ A Megrendelő kiköti, hogy a Kivitelező

*a)* nem fizethet, illetve számolhat el a szerződés teljesítésével összefüggésben olyan költségeket, amelyek a Kbt. 62. § (1) bekezdés *k)* pont *ka)-kb)* alpontja szerinti feltételeknek nem megfelelő társaság tekintetében merülnek fel, és amelyek a Kivitelező adóköteles jövedelmének csökkentésére alkalmasak;

*b)* a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a 143. § (3) bekezdése szerinti ügyletekről a Megrendelőt haladéktalanul értesíti.

A külföldi adóilletőségű Kivitelező köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a Kivitelezőre vonatkozó adatokat az országok közötti jogsegély igénybevétele nélkül.

8.10./ A Kivitelező a szerződés aláírásával kötelezettséget vállal arra, hogy a szerződés tárgyát képező munkák megavalósulásának ellenőrzését minden olyan szervezet, hatóság, egyéb személy részére lehetővé teszi, amelyeket erre jogszabály jogosít, illetve kötelez.

8.11./ A szerződő felek megállapodnak abban, hogy kivitelező köteles a kivitelezéssel kapcsolatos dokumentumok megőrzésére.

A szerződő felek a jelen kivitelezési szerződést elolvasták, megértették, annak rendelkezéseit egyezően értelmezték, és azt, mint valós ügyleti akaratukkal mindenben megegyezőt, jóváhagyólag, cégszerűen írták alá. A jelen szerződés 6 eredeti példányban készült, melyekből 4 példány a Megrendelő, 2 példány a Kivitelező birtokába kerül.

***Mellékletek:***

* 5-9./ -5.10./ pont szerinti biztosítási kötvény, illetve a biztosítási szerződések hatályban létét igazoló biztosítási díjak átutalására vonatkozó átutalási megbízás egy-egy másolati példánya
* 5.11./ pont szerinti pénzügyi megvalósítási és műszaki ütemterv
* 8.7./ pont szerinti átláthatósági nyilatkozat

**KELT:** ………………………, 201... év ………………. hó ………. napján

Megrendelő képviseletében: Kivitelező képviseletében:

………………………….……………. ………………………………..

*Dr. Zsombok László* **név**

*polgármester* titulus

*Jogi ellenjegyző: Dr. Urbán Hajnalka jegyző: …………………………………….*

*Pénzügyi ellenjegyző: Forgách Tamás gazdasági vezető: …………………………………….*

**NYILATKOZAT átláthatóságról**

Alulírott ……………………………………………….….………….………………(név, szül. idő, lakcím) mint a(z)………………………………………………………………(ajánlattevő jogi személy/jogi személyiséggel nem rendelkező szervezet[[2]](#footnote-2) neve) képviselője, ezennel büntetőjogi felelősségem tudatában az alábbi nyilatkozatot teszem az alábbi tárgyú ajánlatkérés/megrendelés teljesítésére vonatkozó szerződés megkötéséhez/megrendelés teljesítéséhez:

**Ajánlatkérés adatai:**

* Ajánlatkérő megnevezése, székhelye: Monor Város Önkormányzata, 2200 Monor, Kossuth L. u. 78-80.
* Ajánlattevő megnevezése, székhelye, adószáma: ………………………………………………
* Ajánlatkérés (szerződés/megrendelés) tárgya: Monor, Petőfi Sándor u. 34. sz. (hrsz: 2594) alatti telken KLIK irodaház épület átalakításának építési kivitelezési munkái a kapcsolódó munkákkal együtt, az alábbi szakágakban:
* építészeti munkák
* statikai munkák
* épületgépészet
* épületvillamosság.

Nyilatkozom, hogy az általam képviselt ajánlattevő (továbbiakban: szervezet) a nemzeti vagyonról szóló 2011. évi CXCVI. törvény (továbbiakban: Nvt.) 3. § (1) bekezdés 1. pontjában foglaltak szerint **átlátható szervezetnek minősül** az alábbiak szerint:

**○**[[3]](#footnote-3) **Az általam képviselt szervezet az Nvt. 3. § (1) bekezdés 1. pont a) alpontja szerinti szervezet, jogállása:**

□állam, □költségvetési szerv, □köztestület, □helyi önkormányzat, □nemzetiségi önkormányzat, □társulás, □egyházi jogi személy, □olyan gazdálkodó szervezet, amelyben az állam vagy a helyi önkormányzat külön-külön vagy együtt 100%-os részesedéssel rendelkezik, □nemzetközi szervezet, □külföldi állam, □külföldi helyhatóság, □külföldi állami vagy helyhatósági szerv □Európai Gazdasági Térségről szóló megállapodásban részes állam szabályozott piacára bevezetett nyilvánosan működő részvénytársaság***[[4]](#footnote-4)***.

**○[[5]](#footnote-5) Az általam képviselt szervezet az Nvt. 3. § (1) bekezdés 1. pont b) alpontja szerinti szervezet, azaz olyan belföldi vagy külföldi jogi személy vagy jogi személyiséggel nem rendelkező gazdálkodó szervezet (továbbiakban: szervezet), amely megfelel a következő feltételeknek:**

a) tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető,

b) az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van,

c) nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak,

d) a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében a fent írt a), b) és c) pont szerinti feltételek fennállnak.

**Az a)-d) pont alátámasztására vonatkozó adatokat az alábbiakban adom meg** (minden olyan adatot meg kell adni, amely a szervezetre nézve értelmezhető, amely adat a szervezetre nem értelmezhető, vagy nem vonatkozik, azt áthúzással kell jelölni):

1) az általam képviselt szervezet tényleges tulajdonosainak természetes személyazonosító adatai, tulajdoni hányada, befolyásának és szavazati jogának mértéke:

……………………………………………

2) az általam képviselt szervezetben közvetlenül vagy közvetve több mint 25%-os tulajdoni részesedéssel, befolyással vagy szavazati joggal rendelkező jogi személy vagy jogi személyiséggel nem rendelkező szervezet neve, tulajdoni hányadának, befolyásának és szavazati jogának mértéke:

……………………………………………

3) a 2) alpont szerinti jogi személy vagy jogi személyiséggel nem rendelkező szervezet tényleges tulajdonosainak természetes személyazonosító adatai, tulajdoni hányada, befolyásának és szavazati jogának mértéke:

……………………………………………

4) az általam képviselt szervezet és a 2) alpont szerinti jogi személy vagy jogi személyiséggel nem rendelkező szervezet adóilletősége:

……………………………………………

5) az általam képviselt szervezet és a 2) alpont szerinti jogi személy vagy jogi személyiséggel nem rendelkező szervezet ellenőrzött külföldi társaság jogállásának megítéléséhez szükséges, a társasági adóról és az osztalékadóról szóló 1996. évi LXXXI. törvény 4. § 11. pontjában meghatározott adatok:

……………………………………………

**○[[6]](#footnote-6) Az általam képviselt szervezet az Nvt. 3. § (1) bekezdés 1. pont c) alpontja szerinti szervezet, azaz olyan civil szervezet vagy vízitársulat, amely megfelel a következő feltételeknek:**

a) vezető tisztségviselői megismerhetők,

b) a civil szervezet és a vízitársulat, valamint ezek vezető tisztségviselői nem átlátható szervezetben nem rendelkeznek 25%-ot meghaladó részesedéssel,

c) székhelye az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban van, amellyel Magyarországnak a kettős adóztatás elkerüléséről szóló egyezménye van.

**Az a)-c) pont alátámasztására vonatkozó adatokat az alábbiakban adom meg** (minden olyan adatot meg kell adni, amely a szervezetre nézve értelmezhető, amely adat a szervezetre nem értelmezhető, vagy nem vonatkozik, azt áthúzással kell jelölni):

1) az általam képviselt szervezet vezető tisztségviselőinek természetes személyazonosító adatai:

……………………………………………

2) az általam képviselt szervezet és az általam képviselt szervezet vezető tisztségviselőinek 25%-ot meghaladó tulajdoni részesedésével működő szervezet nevét:

……………………………………………

3) az általam képviselt szervezet és az általam képviselt szervezet vezető tisztségviselőjének a 2) pont szerinti szervezetben fennálló tulajdoni hányadának mértékét:

……………………………………………

4) a 2) pont szerinti szervezet tényleges tulajdonosának természetes személyazonosító adatai, tulajdoni hányada, befolyásának és szavazati jogának mértéke:

……………………………………………

5) a 2) pont szerinti szervezet átláthatóságának vizsgálatához az Államháztartásról szóló 2011. évi CXCV. törvény 55. §-ában előírt, a fenti 2) pontban meghatározottakon kívüli adatok:

……………………………………………

6) az általam képviselt szervezet székhelye:

……………………………………………

Nyilatkozom továbbá, hogy tudomásul veszem, hogy a fent nevezett ajánlatkérő az Államháztartásról szóló 2011. évi CXCV. törvény 50. § (1) bekezdés *c)* pontjában meghatározott feltétel ellenőrzése céljából a fenti adataimat a fenti tárgyú ajánlatkérés eredményeként létrejött szerződéshez/megrendeléshez igénybevett költségvetési támogatás folyósításától számított öt évig, vagy - ha az későbbi - a költségvetési támogatás visszakövetelésére vonatkozó igény elévüléséig kezeli.

Tudomásul veszem, hogy az államháztartásról szóló törvény végrehajtásáról szóló 368/2011. (XII.31.) Korm. rendelet 50. § (1a) bekezdése alapján köteles vagyok a nyilatkozatban foglaltak változása esetén arról haladéktalanul tájékoztatni az ajánlatkérőt. Tudomásul veszem, hogy a valótlan tartalmú nyilatkozat alapján kötött visszterhes szerződést az ajánlatkérő, mint kötelezettségvállaló felmondja, vagy – ha a szerződés teljesítésére még nem került sor – a szerződéstől eláll.

Kijelentem, hogy az általam képviselt szervezet alapító (létesítő) okirata, illetve külön jogszabály szerinti nyilvántartásba vételt igazoló okirata alapján jogosult vagyok a szervezet képviseletére (és cégjegyzésre).

Keltezés

Nyilatkozatot tevő aláírása

1. A megfelelő rész kitöltendő/nem megfelelő törlendő. [↑](#footnote-ref-1)
2. A nem megfelelő törlendő! [↑](#footnote-ref-2)
3. A megfelelőt jelölje! [↑](#footnote-ref-3)
4. A megfelelőt jelölje! [↑](#footnote-ref-4)
5. A megfelelőt jelölje! [↑](#footnote-ref-5)
6. A megfelelőt jelölje! [↑](#footnote-ref-6)